Didžiasalis (Ignalina)
Didžiasalis – gatvinis kaimas Ignalinos rajono savivaldybėje, prie kelio Ignalina–Švenčionys, 10 km į pietus nuo Ignalinos, Sirvėtos regioniniame parke. Šiaurės vakariniame pakraštyje, už miško juostos, plyti Ignalinos aerodromas. Kaimas gatvinis. Sodybos netaisyklingo plano, kelios jų išsidėsčiusios abipus gatvės. Pirkios dažniausiai dvigalės, svirnai su šoniniais priesvirniais, tvartai ir kluonai permetinės konstrukcijos. Kaimas paskelbtas etnokultūriniu draustiniu, kuriame saugomos 42 sodybos, yra 25 paminkliniai pastatai.